Центърът за граждански свободи () е неправителствена организация със седалише в Киев, Украйна.

Основана през 2007 година от юристката Олександра Матвийчук, тя си поставя за цел подобряването на защитата на правата на човека в Украйна, включително чрез реформи на съдебната система. След началото на Руско-украинската война през 2014 година Центърът за граждански свободи се ангажира активно с документиране на политическите репресии и военните престъпления в окупираните от Русия територии.

През 2022 година Центърът за граждански свободи получава Нобелова награда за мир заедно с беларуския политически затворник Алес Бяляцки и руската организация "Мемориал" "за борбата за правото да се критикува властта и да се защитават основни права на гражданите и за изключителното усилие за документиране на военни престъпления, нарушения на човешките права и злоупотребата с власт".

Бележки 

Правозащитни организации
Организации в Киев
Носители на Нобелова награда за мир